Die waarde van melk : bedryf
Vandag is dit moeilik om te glo dat daar nog geld in 'n melkboerdery steek. Vir 'n boer om werklik wins te maak, is dit nodig om fyn op te let na alle aspekte van die boerdery, veral dit wat in die melkstal gebeur. Dit is tog die glas melk wat die verbruiker drink wat van die goeie gehalte van die produk getuig en waarvoor melkkopers betaal. Johan Kense, 'n melkboer naby Devon in Mpumalanga, stel dit hoog op prys om gehaltemelk aan Clover te lewer. "Melk van 'n goeie gehalte verseker die beste moontlike prys", se Johan. Hy boer met 'n kudde van 1 073 Holstein-koeie, waarvan 563 in melk is.